**Спољнотрговинска робна размена Републике Србије1), коначни подаци 2014.**

**Укупна спољнотрговинска робна размена Републике Србије за јануар – децембар 2014. године износи:**

– **35454,2 милионa долара – пораст од 0,8% у односу на исти период претходне године;**

– **26655,1 милиона евра – пораст од 0,7% у односу на исти период претходне године.**

**Извезено** је робе у вредности од **14845,1** **мил. долара**, што чини пораст од 1,6% у односу на исти период претходне године, а **увезено је робе** у вредности од **20609,1 мил. долара**, што је за 0,3% више него у истом периоду претходне године.

**Извоз робе**, изражен у **еврима**, имао је вредност од **11158,5 милиона**, и то је повећање од 1,5% у поређењу са истим периодом претходне године. **Увоз робе** имао је вредност од **15496,6 милиона**, што представља повећање од 0,2% у односу на исти период прошле године.

**Дефицит** износи **5764,0 мил. долара**, што чини **смањење од 3,0%** у односу на исти период претходне године. Изражен у еврима, дефицит износи 4338,1 милиона, што је смањење од 3,0% у поређењу са истим периодом претходне године.

**Покривеност увоза извозом** је **72,0%** и већа је од покривености у истом периоду претходне године, када је износила 71,1%.

Посматрано регионално, највеће учешће у извозу Србије имао је Регион Војводине (33,5%); следи Регион Шумадије и Западне Србије (31,3%), Београдски регион (21,6%), Регион Јужне и Источне Србије (13,5%), а око 0,1% извоза је неразврстано по територијама.

Највеће учешће у увозу Србије имао је Београдски регион (42,8%); следе Регион Војводине (29,6%), Регион Шумадије и Западне Србије (18,2%), Регион Јужне и Источне Србије (8,8%), а око 0,6% увоза није разврстано по територијама. Нема података за Регион Косово и Метохија.

Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије.

У **структури извоза по намени производа** (принцип претежности) највише су заступљени производи за репродукцију, 52,4%(7773,6 мил. долара), следе роба за широку потрошњу, 39,9% (5924,4) и опрема, 7,7% (1145,4). Некласификована роба по намени износи 0,0% (1,7 мил. долара).

У **структури увоза по намени производа** највише су заступљени производи за репродукцију, 61,3% (12640,9 мил. долара), следе роба за широку потрошњу, 19,4% (4003,6), и опрема, 11,2% (2316,0). Некласификована роба по намени износи 8,0% (1648,7 мил. долара).

**У извозу,** **главни спољнотрговински партнери**,појединачно, били су: Италија (2576,9 мил. долара), Немачка (1773,2), Босна и Херцеговина (1319,4), Руска Федерација (1029,1) и Румунија (829,5).

**У увозу**, **главни спољнотрговински партнери**, појединачно, били су: Немачка (2426,6), Руска Федерација (2340,3 мил. долара), Италија (2308,6), Кина (1561,0) и Мађарска (1017,7).

Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 63,7% укупне размене.

Наш други по важности партнер јесу земље CEFTA, са којима имамо суфицит у размени од 1896,1 мил. долара, који је резултат углавном извоза пољопривредних производа (житарице и производи од њих и разне врсте пића), као и извоза разних готових производа. Када је реч о увозу, најзаступљенији су гвожђе и челик, камени угаљ и брикети, поврће и воће. Извоз Србије износи 2823,5 а увоз 927,4 мил. долара за посматрани период. Покривеност увоза извозом је 304,5%.

Посматрано појединачно по земљама, највећи суфицит у размени остварен је са бившим југословенским републикама: Босном и Херцеговином, Црном Гором и Македонијом. Од осталих земаља истиче се и суфицит са Италијом, Румунијом, САД. Највећи дефицит јавља се у трговини са Кином (због увоза телефона за мрежу станица и лаптопова) и Руском Федерацијом (због увоза енергената, пре свега, нафте и гаса). Следи дефицит са, Немачком, Пољском (увоз делова за моторна возила), Мађарском,Турском, Аустријом, Холандијом.

**Према одсецима Стандардне међународне трговинске класификације (СМТК)**, у извозу највеће учешће имају: друмска возила (2054,0 мил. долара), електричне машине и апарати (1163,6), житарице и производи од њих (787,0), поврће и воће (747,7) и одевни предмети (629,4). Извоз ових пет одсека чини 36,3% укупног извоза.

**Првих пет одсека са највећим учешћем у увозу** су: друмска возила (2269,1 мил. долара), нафта и нафтни деривати (1817,3), природни гас (811,7), електричне машине и апарати (804,1) и медицински и фармацеутски производи (715,7), а њихов увоз чини 31,1% укупног увоза. Одсек *неразврстана роба*, у који се сада укључује и роба на царинском складишту, има учешће у укупном увозу 8,0%.